biswa921/orwiki-latest-pages-articles-raw huggingface dataset:
ଭିନ୍ ଡିଜେଲ୍

ମାର୍କ ସିଙ୍କଲେର୍Mark Sinclair birth record, California Birth Index. Retrieved on March 29, 2015. Some sources give birth name as Mark Sinclair Vincent, which is at odds with the official California state birth record.(ଜନ୍ମ ଜୁଲାଇ ୧୮,୧୯୬୭),ଭିନ୍ ଡିଜେଲ୍ ଭାବେ ନିଜ ମଞ୍ଚ ନାମରେ ପରିଚିତ,ଏକାଧାରରେ ଜଣେ ଆମେରିକୀୟ କଳାକାର୍,ନିର୍ମାତା,ନିର୍ଦ୍ଦେଶକ ଏବଂ ପଟ୍ଟକଥା ଲେଖକ ଅଟନ୍ତି। ସେ ଦି ଫାସ୍ଟ ଆଣ୍ଡ୍ ଦି ଫ୍ୟୁରିୟସ୍ ଶ୍ରୁଂଖଳାରେ  ପୋର୍ଟରେୟଲ୍ସ୍ ଅଫ୍ ଡୋମିନିକ୍ ଟୋରେଟ୍ଟୋ ଏବଂ ଦି କ୍ରୋନିକଲ୍ସ୍ ଅଫ୍ ରିଡ୍ଡିକ୍ ଶ୍ରୁଂଖଳାରେ  ରିଚାର୍ଡ ବି. ରିଡ୍ଡିକ୍ ଭାବେ ଅଧିକ ଜଣାଶୁଣା । ସେ ଦୁଇଟି ଫ୍ରାଞ୍ଚାଇଜରେ ଜଣେ ପ୍ରଯୋଜକ ମଧ୍ୟ ଥିଲେ ।

ଡିଜେଲ୍ ଏକ୍ସଏକ୍ସଏକ୍ସ (୨୦୦୨) ଏବଂ ଫାଇଣ୍ଡ୍ ମି ଗିଲଟି (୨୦୦୬) ଭଳି ଚଳଚ୍ଚିତ୍ରରେ ତାରାଙ୍କିତ ହୋଇଥିଲେ । ସେ ଦି ଆଇରନ୍ ଜାୟଣ୍ଟ୍ (୧୯୯୯), ଦି କ୍ରୋନିକଲ୍ସ୍ ଅଫ୍ ରିଡ୍ଡିକ୍ ଫ୍ରାଞ୍ଚାଇଜ୍ର ଭିଡିଓ ଗେମ୍ ସ୍ପିନ୍ଅଫ୍ସ୍ରେ ଏବଂ ଦି ଗାର୍ଡିଅନ୍ସ ଅଫ୍ ଗ୍ୟାଲାକ୍ସିରେ ଶବ୍ଦ ଦେଇଥିଲେ। 

ଆଧାର
ସ୍କୋଲିଓସିସ

ସ୍କୋଲିଓସିସ ବା ପାର୍ଶ୍ୱକୁବ୍‌ଜତା (ଇଂରାଜୀ ଭାଷାରେ Scoliosis) ରୋଗରେ ମଣିଷର ମେରୁଦଣ୍ଡ (spine) ସିଧା ନ ରହି ଏକ ପାର୍ଶ୍ୱକୁ ବଙ୍କା ହୋଇଯାଏ । ଏହି ବକ୍ରତା ଇଂରାଜୀ ଭାଷାର "S" ବା "C" ଆକୃତି ଭଳି ଦେଖାଯାଏ । ବକ୍ରତା କେତେକ ସ୍ଥଳରେ ସ୍ଥିର ରହେ ଓ ଅନ୍ୟ କେତେକ ସ୍ଥଳରେ ବଢିବାକୁ ଲାଗେ । ସାମାନ୍ୟ ସ୍କୋଲିଓସିସ ସମସ୍ୟା ସୃଷ୍ଟି କରେ ନାହିଁ, କିନ୍ତୁ ସାଂଘାତିକ କେଶ୍‌ଗୁଡ଼ିକରେ ଶ୍ୱାସକ୍ରିୟା ବାଧାପ୍ରାପ୍ତ ହୁଏ । ଅଧିକାଂଶ ସମୟରେ ଏ ରୋଗରେ ଯନ୍ତ୍ରଣା ହୁଏନାହିଁ ।

ଅଧିକାଂଶ କେଶ୍‌ରେ ଏହି ରୋଗର କାରଣ ଅଜ୍ଞାତ ଥିଲେ ମଧ୍ୟ ଜେନେଟିକ (genetic) ଓ ପରିବେଶ (environmental factors) କାରକମାନଙ୍କର ଭୂମିକା ଥିବା ବିଶ୍ୱାସ କରାଯାଏ । ଅନ୍ୟାନ୍ୟ ପରିବାର ସଦସ୍ୟମାନେ ଏହି କାରକମାନଙ୍କଦ୍ୱାରା ରୋଗକ୍ରାନ୍ତ ହୁଅନ୍ତି । ସ୍କୋଲିଓସିସ ହେଉଥିବା ଅନ୍ୟ କେତେକ ରୋଗମାନଙ୍କର ନାମ: ମାଂସପେଶୀ ସଂକୋଚନାଧିକ୍ୟ (muscles spasms), ସେରେବ୍ରାଲ ପାଲ୍‌ସି (cerebral palsy), ମାର୍ଫାନ ସିଣ୍ଡ୍ରୋମ (:en:Marfan syndrome), ଓ ନିଉରୋଫାଇବ୍ରୋମା (neurofibromatosis) ଭଳି ଅର୍ବୁଦ ।  ସାଧାରଣ ଏକ୍ସ‌-ରେ (plain X-rays) ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଦୁଇ ପ୍ରକାର ସ୍କୋଲିଓସିସ ଦେଖାଯାଏ: ଗଠନମୂଳକ (structural), ଯେଉଁଥିରେ ସୀମାବଦ୍ଧ ଥାଏ ଓ କାର୍ଯ୍ୟକାରୀ (functional), ଯେଉଁଥିରେ ମେରୁଦଣ୍ଡ ସାଧାରଣ ଥାଏ । 

ମେରୁଦଣ୍ଡ ବକ୍ରତାର ସ୍ଥାନ, ପରିମାଣ ଓ କାରଣ ଅନୁସାରେ ଚିକିତ୍ସା ସ୍ଥିର କରାଯାଏ । ସାମାନ୍ୟ ବକ୍ରତା ଥିଲେ କିଛି ନ କରି ମଝିରେ ମଝିରେ ତାର ଅଗ୍ରଗତି ଦେଖିବାକୁ ହୁଏ । ଏହି ରୋଗରେ ବ୍ରେସ/ ବନ୍ଧନୀ ବ୍ୟବ‌ହାର କରାଯାଏ ବା ଅପରେଶନ କରାଯାଏ । ବକ୍ରତାର ଅଗ୍ରଗତି ହେଉଥିଲେ ତାହା ବନ୍ଦ ହେବା ପର୍ଯ୍ୟନ୍ତ ବନ୍ଧନୀ ପିନ୍ଧିବାକୁ ହୁଏ । ଅନ୍ୟ କେତେକ ଚିକିତ୍ସା ଯେପରିକି ଖାଦ୍ୟ ପରିପୂରକ, ବ୍ୟାୟାମ ଓ ଚିରୋପ୍ରାକ୍ଟିକ ମାନିପୁଲେସନ (chiropractic manipulation) ଇତ୍ୟାଦି ଉପଲବ୍‌ଧ ଥିଲେ ମଧ୍ୟ ରୋଗର ଅଗ୍ରଗତି ରୋକିବାରେ ସେମାନଙ୍କ ଉପକାରୀତା ପ୍ରମାଣିତ ହୋଇନାହିଁ । 

ପ୍ରାୟ ୩% ଲୋକଙ୍କର ସ୍କୋଲିଓସିସ ରୋଗ ହୁଏ । ୧୦ରୁ ୨୦ ବର୍ଷ ବୟସ ମଧ୍ୟରେ ଏହି ରୋଗ ହୁଏ । ପୁଅମାନଙ୍କ ଅପେକ୍ଷା ଝିଅମାନେ ଅଧିକ ଆକ୍ରାନ୍ତ ହୁଅନ୍ତି । ସ୍କୋଲିଓସିସ ନାମଟି  ଶବ୍ଦରୁ ନିଆଯାଇଛି ଯାହାର ଅର୍ଥ ବକ୍ରତା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଅସ୍ଥିଶଲ୍ୟ ବିଭାଗ
ସନି ଲିୟୋନ

କରଣଜିତ କୌର ଭୋହରା (ଜନ୍ମ: ୧୩ ମେ, ୧୯୮୧), ଯିଏକି ନିଜ ଷ୍ଟେଜ ନାଁ ସନି ଲିୟୋନ ନାଁରେ ଅଧିକ ପରିଚିତ । ସେ ଜଣେ ଭାରତୀୟ ଅଭିନେତ୍ରୀ, ମଡେଲ ଓ ପୂର୍ବତନ ପର୍ଣ୍ଣଷ୍ଟାର । କ୍ୟାରେନ ମାଲହୋତ୍ରା ତାଙ୍କର ଆଉ ଗୋଟେ ଷ୍ଟେଜ ନାଁ । ତାଙ୍କ ସଫଳତା ମଧ୍ୟରେ ରହିଛି: ୨୦୦୩ରେ ପେଣ୍ଟହାଉସ ପେଟ୍ ଅଫ ଦ ଇୟର, ୨୦୧୦ରେ ମାକ୍ସିମଦ୍ୱାରା ୧୨ ସର୍ବଶ୍ରେଷ୍ଠ ପର୍ଣ୍ଣଷ୍ଟାର ତାଲିକାରେ ଅନ୍ତର୍ଭୁକ୍ତ ଇତ୍ୟାଦି ।

ସେ ବିଭିନ୍ନ ଉତ୍ସବ, ଚଳଚ୍ଚିତ୍ର ଓ ଟେଲିଭିଜନ କାର୍ଯ୍ୟକ୍ରମରେ ଭୂମିକା ନେଇଛନ୍ତି । ମୁଖ୍ୟଧାରାରେ ପ୍ରଥମ କରି ସେ ୨୦୦୫ରେ MTV ଭିଡ଼ିଓ ମ୍ୟୁଜିକ ଆୱାର୍ଡ଼ରେ ସେ ଜଣେ ରେଡ଼ କାର୍ପେଟ ରିପୋର୍ଟର ଭାବେ ଦାୟିତ୍ୱ ତୁଲାଇ ଥିଲେ । ୨୦୧୧ରେ ସେ ଭାରତୀୟ ରିୟାଲିଟି ଶୋ ବିଗ୍ ବସ୍‌ରେ ଭାଗନେଇଥିଲେ । ସେ ବର୍ତ୍ତମାନ ଆଉ ଏକ ରିୟାଲିଟି ଶୋ ସ୍ପିଟ୍ସଭିଲାରେ ହୋଷ୍ଟ ଅଛନ୍ତି ।

ଚଳଚ୍ଚିତ୍ର ଦୁନିଆରେ ସେ ପ୍ରଥମ କରି ୨୦୧୨ରେ ପୂଜା ଭଟ୍ଟଙ୍କ ରହସ୍ୟ-ରୋମାଞ୍ଚ ଚଳଚ୍ଚିତ୍ର ଜିସ୍ମ ୨ ଦେଇ ପାଦ ଥାପିଥିଲେ । ତା ପରେ ଜ୍ୟାକପଟ (୨୦୧୩), ରାଗିଣି ଏମ.ଏମ.ଏସ ୨ (୨୦୧୪) ଓ ଏକ ପହେଲି ଲୀଲା (୨୦୧୫) ଚଳଚ୍ଚିତ୍ର ଗୁଡ଼ିକରେ ତାଙ୍କୁ ଦେଖିବାକୁ ମିଳିଥିଲା ।

ଅଭିନୟ ବ୍ୟତୀତ ସେ ବିଭିନ୍ନ ସଚେତନତାମୂଳକ ଓ ପରୋପକାରୀ କାର୍ଯ୍ୟକ୍ରମରେ ସକ୍ରିୟ । ଆମେରିକାନ କ୍ୟାନସର ସୋସାଇଟି, ପେଟା ଆଦି ଏଥିରେ ଅନ୍ତର୍ଭୁକ୍ତ । 

୨୦୧୧ରେ ସେ ସଙ୍ଗୀତକାର ଡାନିଏଲ ୱେବରଙ୍କୁ ବିବାହ କରିଥିଲେ ।

କ୍ୟାରିୟର

ମୁଖ୍ୟଧାରାରେ ଭୂମିକା
ବିଗ୍ ବସ୍
ବଲିଉଡ଼୍

ଲେଖିକା

ବ୍ୟକ୍ତିଗତ ଜୀବନ

ଚଳଚ୍ଚିତ୍ର ତାଲିକା

ରୂପେଲି ପରଦାରେ

ପୁରସ୍କାର

ଆଧାର

ଅଧିକ ତଥ୍ୟ

 
 
 
 

ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ବିନୋଦ ଚନ୍ଦ୍ର ନାୟକ

ବିନୋଦ ଚନ୍ଦ୍ର ନାୟକ (୨ ସେପ୍ଟେମ୍ବର ୧୯୧୯ - ୧୫ ନଭେମ୍ବର ୨୦୦୩) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ  ସାହିତ୍ୟିକ ଥିଲେ । ଗତାନୁଗତିକ ଧାରାରୁ ବାହାରି ଆଧୁନିକତା ସଙ୍ଗେ ରୋମାଣ୍ଟିକ ଚିନ୍ତାଧାରାର ସମ୍ମିଶ୍ରଣ  ତାଙ୍କ କବିତାର ବିଶେଷତା ଥିଲା । କବିତା ସଂକଳନ ସରୀସୃପ ପାଇଁ ସେ ୧୯୭୦ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ ହୋଇଥିଲେ ।http://odisha.gov.in/e-magazine/orissaannualreference/ORA-2005/pdf/recipients_of_kendra_sahitya.pdf ତାଙ୍କ କବିତା ସାରା ଦେଶରେ ଆଦୃତ ହୋଇଛି ଓ ବହୁ ଭାଷାରେ ଅନୁବାଦିତ ହୋଇଛି । ତାଙ୍କର କୃତି ସମୂହ ଉପରେ ଅନେକ ବିଦ୍ୟାର୍ଥୀ ଉଚ୍ଚତର ଗବେଷଣା କରି ଡକ୍ଟରେଟ ଉପାଧି ପାଇଛନ୍ତି । 

ସଂକ୍ଷିପ୍ତ ଜୀବନୀ

ବିନୋଦ ଚନ୍ଦ୍ର ନାୟକଙ୍କ ଜନ୍ମ ସୁନ୍ଦରଗଡ଼ ଜିଲ୍ଲାର ତେଲିପାଲିରେ ୧୯୧୯ ମସିହାରେ ହେଇଥିଲା । ଇଂରାଜୀ ଓ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର କରିବା ସହ ସେ ଶିକ୍ଷା ସମାପନ କରି ପ୍ରଥମେ ଓଡ଼ିଶା ସରକାରୀ  ସେବାରେ ଯୋଗ ଦେଇ ପରେ ସରକାରୀ ମହାବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ୧୯୭୮ ମସିହାରେ ସେ ଝାରସୁଗୁଡା ଲକ୍ଷ୍ମୀନାରାୟଣ ମହାବିଦ୍ୟାଳୟରୁ ଅଧ୍ୟକ୍ଷ୍ୟ ଭାବରେ ଅବସର ଗ୍ରହଣ କରିଥିଲେ । ତା ମଧ୍ୟରେ ସେ କିଛି ବର୍ଷ ଓଡ଼ିଶା ସାହିତ୍ୟ ଆକାଡେମୀର ସମ୍ପାଦକ ଭାବେ କାର୍ଯ୍ୟ କରିଥିଲେ । ତେବେ ଶିକ୍ଷା ଓ ସାହିତ୍ୟ ପ୍ରତି ନିବିଡ ଆକର୍ଷଣ ଯୋଗୁ ସେ ସରକାରୀ ସେବାରୁ ଅବସର ପରେ ଘରେ ବସି ନ ରହି ନୂତନ କରି ଆରମ୍ଭ ହେଇଥିବା ବ୍ରଜରାଜ ନଗର ମହାବିଦ୍ୟାଳୟରେ ଅଧ୍ୟକ୍ଷ୍ୟ ଭାବରେ ରହି ପ୍ରଶାସନ ସହ ତାଙ୍କର ସାହିତ୍ୟ ସେବା ଜାରି ରଖିଲେ । ତତ୍ ପରେ ସେ ଓଡ଼ିଶା ସାହିତ୍ୟ ଆକାଡେମୀର ଉପସଭାପତି ଆସନ ଅଳଙ୍କୃତ କରିଥିଲେ । ଜୀବନର ଅନ୍ତିମ ମୁହୂର୍ତ ଯାଏ ସାହିତ୍ୟ ଓ କବିତାକୁ ନେଇ ମଜ୍ଜି ରହିଥିବା କବି ବିନୋଦ ନାୟକଙ୍କୁ ସମ୍ବଲପୁର ବିଶ୍ୱବିଦ୍ୟାଳୟ ତରଫରୁ ସମ୍ମାନଜନକ ଡ଼ି.ଲିଟ ଉପାଧି ମଧ୍ୟ ମିଳିଥିଲା । ଅଗଣିତ ସାହିତ୍ୟ ପରିଷଦ ଓ ସଂସ୍ଥା ତରଫରୁ ତାଙ୍କୁ ସମ୍ମାନ ମିଳିଥିଲା । ସେ ଗ୍ରାମ୍ୟ ଜୀବନର ପ୍ରାକୃତିକ ସୌନ୍ଦର୍ଯ୍ୟ ସହ ଦୈନନ୍ଦିନ ଚାଲି ଚଳଣକୁ ନେଇ ତାଙ୍କ କବିତାରେ ସ୍ଥାନିତ କରୁଥିଲେ । ୨୦୦୩ ମସିହାରେ ବିନୋଦ ଚନ୍ଦ୍ରଙ୍କର ତିରୋଧାନ ଘଟିଥିଲା ।http://www.odiasahitya.com/members/memberprofile/?member=Binod+Nayak

ସାହିତ୍ୟ କୃତି 

 ସରୀସୃପ - ୧୯୭୦
 ହୈମନ୍ତୀ-  ୧୯୩୩
 ଚନ୍ଦ୍ର ଓ ତାରା - ୧୯୫୧
 ଇଲାବୃତ୍ତ - ୧୯୬୦
 ନନ୍ଦାଦେବୀ - ୧୯୬୨
 ଶତ ତାରାର ଦ୍ୱୀପ - ୧୯୬୨
 ନୀଳ ଚନ୍ଦ୍ରର ଉପତ୍ୟକା- ୧୯୫୧
 ପୋହଳା ଦ୍ୱୀପର ଉପତ୍ୟକା- ୧୯୭୦http://
 ରାଜକୀୟ ନିସଂଗତା
 କାଞ୍ଚନ କୁନ୍ତାଳର ତରବାରୀ 
orissadiary.com/personality/poet/BINOD_NAYAK.asp

ତାଙ୍କର କବିତା ଗ୍ରାମପଥର ଏକ ଉଦ୍ଧୃତି ଏ ପଥରେ ଗ୍ରାମେ ପ୍ରବେଶ ହୁଅଇ ବଧୁ  ବିତରି ବୁକୁର ମମତା ମୁଖର ମଧୁ  ପୁଅ ଝିଅ ନାତି ନାତୁଣୀରେ ରଖି  ମଶାଣି ଏ ପଥେ ଫେରେ  ଆସିବା ଜନର ସାକ୍ଷୀ ଏ ପଥ  ଫେରିବା ଜନର ବନ୍ଧୁ ।। ୭ ।।"http://eodisha.org/odiasahitya/grama-patha/;
“ଏ ପଥରେ ଗ୍ରାମେ ପ୍ରବେଶ ହୁଅଇ ବଧୁ
ବିତରି ବୁକୁର ମମତା ମୁଖର ମଧୁ
ପୁଅ ଝିଅ ନାତି ନାତୁଣୀରେ ରଖି
ମଶାଣି ଏ ପଥେ ଫେରେ
ଆସିବା ଜନର ସାକ୍ଷୀ ଏ ପଥ
ଫେରିବା ଜନର ବନ୍ଧୁ ।। “

ସମ୍ମାନ ଓ ପୁରସ୍କାର
 ଅତିବଡ଼ୀ ଜଗନ୍ନାଥ ଦାସ ସମ୍ମାନ - ୨୦୦୦http://www.dailypioneer.com/STATE-EDITIONS/bhubaneswar/atibadi-award-conferred-on-dhaneswar-shantanu.html
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୧୯୭୦

ଆଧାର

ଶ୍ରେଣୀ:୧୯୧୯ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ବିଜେତା
ନୁର ଇନାୟତ ଖାନ

ନୁର-ଉନ-ନିସା-ଇନାୟତ-ଖାନ (ନୁର ଇନାୟତ ଖାନ; ଉର୍ଦ୍ଦୁ : نور عنایت خان, ଇଂରାଜୀ: Noor Inayat Khan) ଜନ୍ମ ୧ ଜାନୁଆରୀ ୧୯୧୪ରେ ଋଷିଆର ସେଣ୍ଟ ପିଟର୍ସବର୍ଗଠାରେ ହେଇଥିଲା । ସେ ଭାରତୀୟ ମୂଳର ବ୍ରିଟିଶ ଗୁପ୍ତଚର ଥିଲେ ଓ ଦ୍ୱିତୀୟ ବିଶ୍ୱ‌ଯୁଦ୍ଧ ସମୟରେ ମିତ୍ର ସେନା ପାଇଁ ଗୁପ୍ତଚର ବୃତ୍ତି କରୁଥିଲେ। ବ୍ରିଟିଷ ସେନାରେ ଅପରେସନ ନିର୍ବାହୀ ଭାବେ ପ୍ରଶିକ୍ଷୀତ ନୁର ଦ୍ୱିତୀୟ ବିଶ୍ୱ‌ଯୁଦ୍ଧ ସମୟରେ ନାଜୀ ଅଧିକୃତ ଫ୍ରାନ୍ସରେ ପ୍ରଥମ ବେତାର ଅଧିକାରୀ ଥିଲେ। ଫ୍ରାନ୍ସରେ ସେ ନୋରା ବେକର ଓ ମାଡେଲିନ ନାମରେ ଜଣାଯାଉଥିଲେ ।

ପ୍ରାରମ୍ଭିକ ଜୀବନ
thumb|right|270px|ଡକାଉ ମେମୋରିଆଲଠାରେ ନୁରଙ୍କ ସ୍ମାରକ
ନୁରଙ୍କ ବାପା ଭାରତୀୟ ଓ ମାଁ ଆମେରିକୀୟ ଥିଲେ। ତାଙ୍କ ବାପା ଇଜରତ ଇନାୟତ ଖାନ ୧୮ଶ ଶତାବ୍ଦୀର ମୈସୁର ରାଜ୍ୟର ଶାସକ ଟିପୁ ସୁଲତାନଙ୍କ ଅଣନାତି ଥିଲେ। ସେ ଜଣେ ଧାର୍ମିକ ଗୁରୁ ଥିଲେ ଓ ପରିବାର ସ‌ହ ଲଣ୍ଡନ ଓ ପରେ ପ୍ୟାରିସରେ ବସବାସ କରିଲେ।

ସମ୍ମାନ
ବ୍ରିଟେନଦ୍ୱାରା ନୁରଙ୍କୁ ମରଣୋତ୍ତର ୧୯୪୯ ମସିହାରେ ଜର୍ଜ କ୍ରସ ସମ୍ମାନରେ ସମ୍ମାନିତ କରାଯାଇଥିଲା।"George Cross, George Medal and the Medal of the Order of the British Empire (military): Air Ministry recommendation to the Selection Committee and correspondence (Assistant Section Officer Nora Inayat-Khan, Women's Auxiliary Air Force)", T 351/47, National Archives, Kew.

ଫ୍ରାନ୍ସଦ୍ୱାରା ସର୍ବୋଚ୍ଚ ସମ୍ମାନ- କ୍ରୋକ୍ସ ଡ଼ି ଗେୟରରେ ସମ୍ମାନିତ କରାଯାଇଥିଲା।
ମେସଣ୍ଡ ଇନ ଡିସ୍ପୈଚିଜ (ବ୍ରିଟିଶ ବିରତ୍ୱ ସମ୍ମାନ)

ଆଧାର

ଶ୍ରେଣୀ:୧୯୧୪ ଜନ୍ମ
ଶ୍ରେଣୀ:୧୯୪୪ ମୃତ୍ୟୁ
ଚିନି (ଓଡ଼ିଆ କଥାଚିତ୍ର)

ଚିନି, ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ନବଜୀବନ ଫିଲ୍ମସ୍ ବ୍ୟାନରରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ନିର୍ଦ୍ଦେଶକ ପ୍ରଦୀପ ଭୋଳ । ଚଳଚ୍ଚିତ୍ରଟିର ପ୍ରଯୋଜନା କରିଥିଲେ କୁମୁକ ପ୍ରକାଶ ପଣ୍ଡା ଏବଂ ସ‌ହ-ପ୍ରଯୋଜନା କରିଥିଲେ ଭବାନି ମାଝୀ ଓ ସ୍ନେହଲତା ପରିଡ଼ା । ଶଙ୍କର ପ୍ରଧାନ ଏବଂ ହେମନ୍ତ ପାଣ୍ଡେ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ପଦ୍ମଶ୍ରୀ ହଳଧର ନାଗ ଏହି ଚଳଚ୍ଚିତ୍ରରେ ଗୀତ ରଚନା କରିଥିଲେ ।

ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅମ୍ଳାନ ଦାସ ଏବଂ ବଙ୍ଗୀୟ ନାୟିକା ପତ୍ରାଳୀ । ମିହିର ଦାସ, ମହାଶ୍ୱେତା ରାୟ, ଅଶ୍ରୁମୋଚନ ମହାନ୍ତି, ଅଶୋକ ଦାସ, ପୃଥିରାଜ, ବାଙ୍କୁ, ବ୍ରଜ, ହର ରଥ ଆଦି କଳାକାରମାନେ ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । 

ଅଭିନୟ
ଅମ୍ଳାନ ଦାସ
ପତ୍ରାଳୀ ଚଟ୍ଟୋପାଧ୍ୟାୟ
ମିହିର ଦାସ
ମହାଶ୍ୱେତା ରାୟ
ଅଶ୍ରୁମୋଚନ ମହାନ୍ତି
ଅଶୋକ ଦାସ
ପୃଥିରାଜ
ବାଙ୍କୁ
ବ୍ରଜ
ରତନ ମେହର
ହର ରଥ
ଲକ୍ଷ୍ମୀପ୍ରିୟା ପତି
ସ୍ମିତା ତ୍ରିପାଠୀ
ପ୍ରଭାତୀ

ଶିଶୁ କଳାକାର
ତିଥି
ସ୍ୱୟମ୍
ଦେବେଶ
ରୂପା

କାହାଣୀ
'ରୋଗକୁ ଘୃଣା କର, ରୋଗୀକୁ ନୁହେଁ' ଥିଲା କଥାଚିତ୍ରଟିର ମୁଖ୍ୟ ଉପଜୀବ୍ୟ । ସ୍କୁଲରେ ପଢୁଥିବା ଛୋଟ ଝିଅଟିଏ ଏଚଆଇଭି/ଏଡସ ରୋଗରେ ଆକ୍ରାନ୍ତ ହୋଇଥିବା ଜଣାପଡ଼ିବା ପରେ ଆରମ୍ଭ ହୋଇଯାଏ ଗାଆଁ ଲୋକଙ୍କର ଘୃଣା, ଅବେହେଳା ଏବଂ ମାନସିକ ନିର୍ଯ୍ୟାତନା ତ‌ଥା ବାସନ୍ଦ ଭଳି ବ୍ୟାଧି । କେବଳ ଝିଅଟି ନୁହେଁ, ତା'ର ଦୁଇ ଭାଇ, ବାପା ଏବଂ ମାଆ ମଧ୍ୟ ଶୀକାର ହୁଅନ୍ତି ଏହିଭଳି ଘୃଣାର । ଏମାନଙ୍କ ପାଇଁ ସ୍କୁଲ, ଦୋକାନ ସମସ୍ତ ଜାଗା ବାସନ୍ଦ ହୁଏ । ଗାଆଁ ଦାଣ୍ଡରେ ଚାଲିପାରନ୍ତି ନାହିଁ କି ଗାଁ ପୋଖରୀରେ ଗାଧୋଇପାରନ୍ତି ନାହିଁ ଏମାନେ । ମାତ୍ର ଝିଅଟିକୁ ରୋଗମୁକ୍ତ କରିବା ପାଇଁ ପ୍ରଥମରୁ ହିଁ ଜଣେ ଯୁବ ଡାକ୍ତର ଉଦ୍ୟମ କରି ବିଭିନ୍ନ ଘାତ ପ୍ରତିଘାତ ଦେଇ ଗତି କରି ସଫଳତା ପାଆନ୍ତି । 

ଗୀତ ଓ ସଙ୍ଗୀତ
ଶଙ୍କର ପ୍ରଧାନ ଏବଂ ହେମନ୍ତ ପାଣ୍ଡେ ସ୍ୱର ସଂଯୋଜନା କରିଥିବା ବେଳେ ପଦ୍ମଶ୍ରୀ ହଳଧର ନାଗ, ଲାଲ ରତ୍ନାକର ସିଂହ, ବିନୋଦ ପଶାୟତ ଏବଂ ଦୁର୍ଗାମାଧବ ପଣ୍ଡା ପ୍ରମୁଖ ଗୀତଗୁଡ଼ିକୁ ରଚନା କରିଛନ୍ତି । ଓଡ଼ିଆ ଏବଂ ସମ୍ବଲପୁରୀ ଭାଷର ମିଶ୍ରଣରେ ନିର୍ମିତ ହୋଇଛି ଚଳଚ୍ଚିତ୍ରଟି । ଏହି ଚଲଚ୍ଚିତ୍ର ମାଧ୍ୟମରେ  ଆଶା ଭୋସଲେ ପ୍ରଥମ କରି ସମ୍ବଲପୁରୀ ଭାଷରେ କଣ୍ଠଦାନ କରିଥିଲେ ।   

ଗୀତ
 ଗୀତ  ରଚନା  କଣ୍ଠଦାନ ଝାଇଁରେ   ଆସ ଆସ ନୂଆ ଖାଇବା   କି ହେଲା ଯେ   ଉଆଁସ ରାତିର  

ଆଧାର

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ଲଭ୍ ପାଇଁ କୁଛ୍ ଭି କରେଗା

ତରଙ୍ଗ ସିନେ ପ୍ରଡକ୍ସନ୍‌ରେ ପୂଜା ଭରଲାୱାଲାଙ୍କ ପ୍ରଯୋଜିତ ଓଡ଼ିଆ ଚଳଚ୍ଚିତ୍ର ଲଭ୍ ପାଇଁ କୁଛ୍ ଭି କରେଗା ନିର୍ଦ୍ଦେଶକ ଅଶୋକ ପତିଙ୍କ ନିର୍ଦ୍ଦେଶନାରେ ନିର୍ମାଣ ହୋଇଥିଲା । ଏଇ ଚଳଚ୍ଚିତ୍ରଟି ୨୦୧୬ ଦୁର୍ଗାପୂଜା ଅବସରରେ ମୁକ୍ତିଲାଭ କରିବ । ଏହି ଚଳଚ୍ଚିତ୍ରରେ ଅଭିଜିତ ମଜୁମଦାର ସଙ୍ଗୀତ ନିର୍ଦ୍ଦେଶନା ଦେଇଥିବା ବେଳେ ଗୀତ ରଚନା କରିଥିଲେ ନିର୍ମଳ ନାୟକ । ମୁଖ୍ୟ ଭୂମିକାରେ ଅଭିନେତା ବାବୁଶାନ୍ ଓ ନବାଗତା ନାୟିକା ସୁପ୍ରିୟାଙ୍କୁ ଏଇ ଚଳଚ୍ଚିତ୍ରରେ ପ୍ରଥମ କରି ଏକାଠି ଅଭିନୟର ସୁଯୋଗ ମିଳିଥିଲା । 

ସୁଟିଂ
ଏହି ଚଳଚ୍ଚିତ୍ରରେ ନାୟକ ବାବୁଶାନ୍ ଏବଂ ନାୟିକା ସୁପ୍ରିୟାଙ୍କ ମଧ୍ୟରେ କ୍ରିକେଟ ମ୍ୟାଚର ଦୃଶ୍ୟ ରହିଛି । ଏଥିରେ ପାଖାପାଖି ୫୦୦ ଲୋକଙ୍କ ଉପସ୍ଥିତିରେ ଖୋର୍ଦ୍ଧା ବେଗୁନିଆ ନିକଷ୍ଟସ୍ଥ ପାରିଛକ ଗ୍ରାମର ଗୋପୀନାଥ ପୁର ପଡ଼ିଆରେ ଏହି ଦୃଶ୍ୟ ସୁଟିଂ କରାଯାଇଥିଲା ।  
ଏହି ଚଳଚ୍ଚିତ୍ରର ଶୀର୍ଷକ ଗୀତରେ ୧୦ ବିଦେଶିନୀ ନୃତ୍ୟଙ୍ଗନାଙ୍କ ସ‌ହ ବାବୁଶାନ୍‌ଙ୍କଦ୍ୱାରା ଏକ ନୃତ୍ୟ ରହିଛି ।

ଅଭିନୟ
 ବାବୁଶାନ୍
 ସୁପ୍ରିୟା ନାୟକ
 ମିହିର ଦାସ
 ତୃପ୍ତି ସିହ୍ନା
 ଉଷସୀ ମିଶ୍ର
 ଜୀବନ ପଣ୍ଡା
 କାଳିଆ
ଭବାନୀ ପ୍ରସାଦ
ସଲିଲ ମିତ୍ର

ଗୀତ ଓ ସଙ୍ଗୀତ
ଏହି ଚଳଚ୍ଚିତ୍ରରେ ଅଭିଜିତ ମଜୁମଦାର ସଙ୍ଗୀତ ନିର୍ଦ୍ଦେଶନା ଦେଇଥିବା ବେଳେ ଗୀତ ରଚନା କରିଛନ୍ତି ନିର୍ମଳ ନାୟକ ।  

 ଗୀତ  ରଚନା  କଣ୍ଠଦାନ ହୁ ଲାଲା ହୁ ଲାଲା  ନିର୍ମଳ ନାୟକ  ତିଲକ୍ ଚକ୍ରବର୍ତ୍ତୀ ଲଭ୍ ପାଇଁ କୁଛ୍ ଭି କରେଗା  ନିର୍ମଳ ନାୟକ  ସତ୍ୟଜିତ  ଆଜି ମାତିବ ଗବର ସିଂ  ନିର୍ମଳ ନାୟକ  ତାରିକ୍ ସେହଜାଦି ସେହଜାଦି  ନିର୍ମଳ ନାୟକ   ତୋର ପଦିଏ କଥାରେ ମୁଁ ଜିତିବି ହଜାରେ ବାଜି ନିର୍ମଳ ନାୟକ  ଶଶାଙ୍କ

ଆଧାର

 ବାହାର ଆଧାର 
 

ଶ୍ରେଣୀ:୨୦୧୬ର ଓଡ଼ିଆ କଥାଚିତ୍ର
ବୁଢ଼ାରଜା

ଡାହାଣ|thumb|ବୁଢାରଜା ଶିବ ମନ୍ଦିରକୁ ଯାଇଥିବା ରାସ୍ତା 
ବୁଢ଼ାରାଜା  ଓଡ଼ିଶାର ସମ୍ବଲପୁରଠାରେ ଅବସ୍ଥିତ ଏକ କ୍ଷୁଦ୍ର ପାହାଡ଼ । ଏହି ପାହାଡ଼ର ଶୀର୍ଷରେ ଏକ ଶିବ ମନ୍ଦିର ଅଛି । ଆଗରୁ ମନ୍ଦିରକୁ ଯିବାକୁ ପାହାଚ ସବୁ ଥିଲେ ମଧ୍ୟ, ମନ୍ଦିରର ପୂର୍ବପଟେ ଥିବା ବୁଢ଼ାରାଜା ଅଞ୍ଚଳରୁ ଏକ ସୁନ୍ଦର କଂକ୍ରିଟ ରାସ୍ତା ନିର୍ମିତ ହୋଇଛି , ଯାହା ଦେଇ ମନ୍ଦିର ପ୍ରାଙ୍ଗଣ ଯାଏଁ ଯାନ ବାହାନ ଚଳାଚଳ କରିପାରେ । ମନ୍ଦିର ସନ୍ନିକଟ ଅଞ୍ଚଳରେ ଠିଆ ହୋଇ ଚତୁର୍ଦିଗରେ ସମ୍ବଲପୁର ସହରର ଦୃଶ୍ୟ ସହ ହୀରାକୁଦ ଜଳଭଣ୍ଡାର ମଧ୍ୟ ପରିଲକ୍ଷିତ ହେଇଥାଏ । ସନ୍ଧ୍ୟା ସମୟରେ ଅସ୍ତମିତ ସୂର୍ଯ୍ୟର ଦୃଶ୍ୟ ସେଠାରୁ ଖୁବ ଉପଭୋଗ୍ୟ । ସମ୍ବଲପୁରରେ ସ୍ୱାଧୀନତା ସଂଗ୍ରାମର ବହ୍ନି ମଧ୍ୟ ଏହି ବୁଢ଼ାରାଜା ପାହାଡ଼ର ପାଦଦେଶରୁ ଜଳି ଉଠିଥିଲା ।

 କିମ୍ବଦନ୍ତୀ 
ପ୍ରବାଦ କଥନ ଅଛି ଯେ ବୁଢ଼ାରାଜା ପାହାଡ଼ ଉପରେ ଥିବା ମନ୍ଦିର ସନ୍ନିକଟ ଏକ ଗଭୀର କୂପ ମଧ୍ୟ ଦେଇ ଏକ ସୁଢଙ୍ଗ ରହିଛି ଯାହାକି ବହୁ ପୂର୍ବରୁ ରାଜାଙ୍କଦ୍ୱାରା ନିର୍ମିତ ହେଇଥିଲା । ଏହି ସୁଢଙ୍ଗର ଅପର ପାର୍ଶ୍ୱ ମହାନଦୀ ନିକଟସ୍ଥ ତତ୍କାଳୀନ ରାଜପ୍ରସାଦ ଯାଏଁ ଲମ୍ବିଥିଲା । ତେବେ ପ୍ରତ୍ନତତ୍ତ୍ୱ ନିରୀକ୍ଷଣ ଅଭାବରୁ ଏହା ବର୍ତ୍ତମାନ ସିଦ୍ଧ ହେଇ ପାରି ନାହିଁ ।

 ଗମନାଗମନ ସୁବିଧା  
ବୁଢାରାଜା ପାହାଡର ଅବସ୍ଥିତି ସମ୍ବଲପୁର ରୋଡ ରେଳ ସ୍ଟେଶନରୁ ମାତ୍ର ୫୦୦ ମିଟର ଦୂରରେ । ସମ୍ବଲପୁର ସ୍ଟେଶନରୁ ଅଇଣ୍ଠାପାଳି ଆଡେ ଯାଇଥିବା ମୁଖ୍ୟ ରାସ୍ତାରେ ଗଲେ ପ୍ରଥମେ ବୁଢାରାଜ ପାହାଡ ଉପରକୁ ଯାଇଥିବା ପୁରାତନ ପ୍ରସ୍ତରରେ ଖୋଦେଇ ହେଇଥିବା ପାଉଞ୍ଚ ସବୁ ଅବସ୍ଥିତ । ତେବେ ନିକଟରେ ସେଠାରୁ ଆହୁରି ୫୦୦ ମିଟର ଗଲେ ମୁଖ୍ୟ ରାସ୍ତାରୁ ବୁଢାରାଜା ମନ୍ଦିର ଯାଏ ଏକ ସୁନ୍ଦର ପିଚୁ ରାସ୍ତା ନିର୍ମିତ ହେଇଛି , ଯାହା ଦେଇ ଗାଡିଦ୍ୱାରା ମନ୍ଦିର ପ୍ରାଙ୍ଗଣ ପର୍ଯ୍ୟନ୍ତ ଯାଇ ହୁଏ ।

 ବୃକ୍ଷ୍ୟରାଜି 
ଏକଦା ଘଞ୍ଚ ଅରଣ୍ୟ ଥିବା ବୁଢାରାଜା ପାହାଡ ବିଭାଗୀୟ ଦେଖଣା ଅଭାବରୁ କାଳକ୍ରମେ ବୃକ୍ଷ୍ୟହୀନ ହେଇପଡିଥିଲା । ଲୋକମାନେ ଏଥିରୁ ଅବାରିତ ଭାବେ ଜାଳେଣୀ କଥା ସଂଗ୍ରହ କରିବାରୁ ଏହା ସଂପୂର୍ଣ୍ଣ ନଣ୍ଡା ପାହାଡରେ ପରିବର୍ତ୍ତନ ହେଇ ଯାଇଥିଲା । ତେବେ ଗତ ଦଶନ୍ଧିରେ କିଛି ପ୍ରକୃତିପ୍ରେମୀ ନାଗରିକଙ୍କ ଉଦ୍ୟମ ଫଳରେ ବୁଢାରାଜ ଜଙ୍ଗଲ ସୁରକ୍ଷ୍ୟା ସମିତି ଗଠନ ହେଇ ବୁଢାରାଜ ପାହାଡ ତଥା ଶେଠୀକୁ ଯାଇଥିବା ରାସ୍ତା କଡାରେ ବୃକ୍ଷ ରୋପଣ ହେଇ ତାହାର ଦେଖା ଶୁଣା ହେବାରୁ ବର୍ତ୍ତମାନ ପାହାଡ ଓ ରାସ୍ତା ଘଞ୍ଚ ଅରଣ୍ୟ ପରି ହେଇ ସେ ସ୍ଥାନର ସୋଭା ବର୍ଧନ କରୁଛି । 
https://article.wn.com/view/2016/03/09/Walking_track_around_Budharaja_forest/

 ଫଟୋ ଗ୍ୟାଲେରି 

 ଆଧାର 

ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ସମ୍ବଲପୁର ଜିଲ୍ଲା
ଖଡ଼ିଛୁଆଁ

ଖଡ଼ି ଛୁଆଁ ଓଡ଼ିଶାରେ ପ୍ରଚଳିତ ଏକ ବିଧି, ଶିଶୁମାନେ ବୋଧ ପାଇବାପରେ ଖଡ଼ି ଧରି ଲେଖିବା ବା ବିଦ୍ୟାରମ୍ଭ କରିଥାନ୍ତି । ଏକ ଉତ୍ସବ ମାଧ୍ୟମରେ ବିଦ୍ୟାଶିକ୍ଷାର ଶୁଭାରମ୍ଭ ହୁଏ । 

ଓଡ଼ିଶାର ହିନ୍ଦୁଧର୍ମୀମାନେ ଗଣେଶ ଚତୁର୍ଥୀ ଓ ବସନ୍ତ ପଞ୍ଚମୀ ଦିନକୁ ଛୋଟ ପିଲାଙ୍କ ବିଦ୍ୟାରମ୍ଭ ପାଇଁ ଏକ ପବିତ୍ର ଦିନ ବୋଲି ବିଶ୍ୱାସ କରନ୍ତି । ଓଡ଼ିଶାର ଘରେଘରେ ପାରମ୍ପରିକ ଭାବେ ଏହି ନିଆରା ବିଧି ପାଳନ ହୁଏ । ଏହି ବିଦ୍ୟାରମ୍ଭ ଉତ୍ସବକୁ ଖଡ଼ି ଛୁଆଁ କୁହାଯାଏ । ଏହା ଏକ ଶୁଭ ଅବସର ଯେଉଁଦିନ ପିଲାଙ୍କୁ ନିଜ ଜୀବନରେ ଶିକ୍ଷାର ମହତ୍ତ୍ୱ ବୁଝାଯାଏ । ଏହି ଦିନ ପିଲା ଖଡ଼ି ଧରିବା (ଅକ୍ଷର ଲେଖା ଶିଖିବା) ଆରମ୍ଭ କରନ୍ତି । ସମୂହ ଖଡ଼ି ଛୁଆଁ କାର୍ଯ୍ୟକ୍ରମ ବିଭିନ୍ନ ମନ୍ଦିର ଓ ପୂଜାସ୍ଥଳୀମାନଙ୍କରେ ଆୟୋଜିତ ହୁଏ ।http://www.thehindu.com/todays-paper/tp-national/tp-otherstates/toddlers-make-a-beginning-with-divine-blessings/article344195.ece

ବିଧି
ସକାଳୁ ପିତାମାତାମାନେ ପିଲାଙ୍କୁ ଗାଧୋଇ(କେହି କେହି ପିଲାଙ୍କୁ ପୂର୍ବରୁ ଲଣ୍ଡା କରେଇ ଥାଆନ୍ତି ) ନୂଆ ଜାମା ପିନ୍ଧାଇ ବିଦ୍ୟାରମ୍ଭ ପାଇଁ ଉତ୍ସାହିତ କରନ୍ତି । ଖଡ଼ି, ସିଲଟ, ଛଞ୍ଚା, ଧୂପ ଦୀପ, ଫୁଲ ଆଦି ପୂଜା ସରଞ୍ଜାମ, ଭୋଗରାଗ ସହ ଦକ୍ଷିଣା ନେଇ ପହଞ୍ଚନ୍ତି ପୂଜା ସ୍ଥଳୀରେ । ଗଣେଶଙ୍କ ମଙ୍ଗଳାଚରଣ ଓ ପୁଷ୍ପାଞ୍ଜଳି ପରେ ଖଡ଼ି ସିଲଟ ପୂଜା ହୁଏ । ଆଚାର୍ଯ୍ୟ କୁନି ପିଲାଙ୍କ ହାତ ଧରି ସିଲଟ ଉପରେ ଖଡ଼ିରେ ‘ଓଁ ଶ୍ରୀ’ ଲେଖିବାରେ ସହଯୋଗ କରନ୍ତି । କେହି କେହି କେବଳ ତିନୋଟି ମୁଣ୍ଡଳୀ ବୁଲେଇ  ଦିଅନ୍ତି ବା ସିଦ୍ଧରସ୍ତୁ ଲେଖନ୍ତି । ଓଁ ହେଉଛି ସୃଷ୍ଟିର ମୂଳ ତତ୍ତ୍ୱ ଓ ଶ୍ରୀ ଏହାର ରୂପ । ତିନୋଟି ମୁଣ୍ଡଳୀ ହେଉଛି ବ୍ରହ୍ମା ବିଷ୍ଣୁ ଓ ମହେଶ୍ୱର । ସିଦ୍ଧରସ୍ତୁ ଅର୍ଥ ବିଦ୍ୟା ସିଦ୍ଧି ହେଉ । ଲେଖି ସାରିବା ପରେ ଚାଟ ଠାକୁର ଓ ଆଚାର୍ଯ୍ୟଙ୍କ ପ୍ରଣାମ କରି ଆଶୀର୍ବାଦ ଭିକ୍ଷାକରନ୍ତି ଓ ଦକ୍ଷିଣା ଦେଇ ସ୍ୱଗୃହକୁ ଫେରିଆସନ୍ତି । ଦକ୍ଷିଣ ଓଡ଼ିଶାରେ ଏହି ବିଧି ଭିନ୍ନ ଏକ ଢଙ୍ଗରେ ଦେଖିବାକୁ ମିଳେ । ଆଚାର୍ଯ୍ୟ  ପିଲାଙ୍କୁ ଅରୁଆ ଚାଉଳ ପୂର୍ଣ୍ଣ ପିତ୍ତଳ ଥାଳିରେ ହଳଦୀ ଖଣ୍ଡ ଧରି ଏକ ଅକ୍ଷର ଲେଖାନ୍ତି । ଏହି ଚାଉଳର ଅର୍ଥ ଉତ୍ପାଦକତା ଓ ହଳଦୀର ଅର୍ଥ ପବିତ୍ରତାକୁ ସୂଚାଏ । ଉତ୍ପାଦିକତା ଓ ପବିତ୍ରତା ହେଉଛି ଶିକ୍ଷାର ମୂଳ ମନ୍ତ୍ର ।http://www.bhubaneswarbuzz.com/updates/odia-articles/odiapost-khadichuan-ganesh-puja-odisha-children

ଖଡ଼ି ଛୁଆଁ ବିଧି ପରେ ପିଲା ଚାଟ ବା ଛାତ୍ର ବୋଲାନ୍ତି । ଚାଟଶାଳୀ ବା ବିଦ୍ୟାଳୟରେ ଭର୍ତ୍ତି ହୁଅନ୍ତି । ଏହି ଦିନୁ ତାଙ୍କର ଶିକ୍ଷା ଗ୍ରହଣ ଆରମ୍ଭ ହୋଇ  ବସ୍ତାନୀ ଧରି ଅବଧାନ ବା ଓଝାଙ୍କ ପାଖକୁ ଯିବା ନିତିଦିନିଆ ହୁଏ ଗୁରୁକୂଳ ପରମ୍ପରାରେ କାହିଁ କେଉଁ ଆବହମାନ କାଳରୁ ଏହି ଦିନ ବିଦ୍ୟାର୍ଥୀ ଗୁରୁକୂଳରେ ଯୋଗ ଦେବା ବିଧି ଥିଲା । ପିଲାଙ୍କ ବୋଧ ଆସିବା ପରଠୁ ପିତାମାତା ସେମାନଙ୍କ ଶିକ୍ଷା ବ୍ୟବସ୍ଥା କଥା ଚିନ୍ତା କରନ୍ତି । ଓଡ଼ିଆ ଅଭିଭାବକମାନେ ଆଗକାଳରେ ସନ୍ତାନକୁ ସାତ ବର୍ଷ ବେଳକୁ ଶିକ୍ଷା ଆରମ୍ଭ ପାଇଁ ବିଦ୍ୟାଳୟ ପ୍ରେରଣ ବ୍ୟବସ୍ଥା କରୁଥିଲେ । ଏବେ ବିଦେଶୀ ଢାଞ୍ଚାର ଶିକ୍ଷା ବ୍ୟବସ୍ଥା ସହ ପିଲାକୁ ସମକକ୍ଷ କରିବା ପାଇଁ ମାତ୍ର ତିନି ବର୍ଷ ବୟସରୁ ବିଦ୍ୟାରମ୍ଭ ବ୍ୟବସ୍ଥା କରୁଛନ୍ତି ।

ଗଣେଶ ଚତୁର୍ଥୀ ଓ ବସନ୍ତ ପଞ୍ଚମୀ ଉଭୟ ପବିତ୍ର ଦିବସରେ ଓଡ଼ିଆମାନେ ବାଲ୍ୟକାଳରେ ଜୀବନରେ ମାତ୍ର ଥରେ ସିଲଟ ଉପରେ ପ୍ରଥମ ଅକ୍ଷର ଲେଖି ବିଦ୍ୟାର ବୀଜ ବୁଣନ୍ତି । 

ବିଦେଶରେ ପାଳନ
କେବଳ ଓଡ଼ିଶା ନୁହେଁ ବିଦେଶରେ ରହୁଥିବା ଓଡ଼ିଆଙ୍କଠାରୁ ଦେଖି ବିଦେଶୀମାନେ ମଧ୍ୟ ଏହାର ପ୍ରାସଙ୍ଗିକତାକୁ ବୁଝନ୍ତି ଓ ପାଳନ କରନ୍ତି । ଖଡ଼ି ଛୁଆଁ ଏକ ଭିନ୍ନ ପ୍ରାଚୀନ ପରମ୍ପରା ଯାହାକୁ କୌଣସି ଓଡ଼ିଆ ଆଧୁନିକ ଯୁଗରେ ପାଦଦେଇ ମଧ୍ୟ ନିଜ ପିଲାଙ୍କୁ ଏହି ବିଧିରୁ ଦୁରେଇ ରଖି ନାହାନ୍ତି । ଏଇ କାଗଜ କଲମ ଓ କମ୍ପ୍ୟୁଟର ଯୁଗରେ ବିଦେଶରେ ମଧ୍ୟ ଖଡ଼ି ଓ ସିଲଟ ଖଣ୍ଡେ ଯୋଗାଡ଼ କରିବାକୁ କେହି ପଛାନ୍ତି ନାହିଁ ।http://www.orissasociety.org/media/newsletters/march04/utkarsa-march04.pdf

ଆଧାର

ଶ୍ରେଣୀ:ଓଡ଼ିଆ ଚଳଣି
ମିଳିତ ଜାତିସଂଘ

ମିଳିତ ଜାତିସଂଘ ଗୋଟିଏ ଅନ୍ତଃ -ସରକାରୀ ଅନୁଷ୍ଠାନ ଯାହା ଅନ୍ତର୍ଜାତିକ ସହଯୋଗକୁ ବିକଶିତ କରିଥାଏ । ପୂର୍ବରୁ ନିଷ୍କ୍ରିୟ ଥିବା ଥିବା କେତେକ ରାଷ୍ଟ୍ରର ଗୋଷ୍ଠୀକୁ ପରିବର୍ତିତ ରୂପ ଦେଇ ୨୪ ଅକ୍ଟୋବର ୧୯୪୫ରେ ମିଳିତ ଜାତିସଂଘର ସଂସ୍ଥାପନା ହେଇଥିଲା । ଦ୍ୱିତୀୟ ମହାସମର ପରେ ଯେମିତି ସେପରି ନ ହୁଏ ସେତେବେଳେ ୫୧ଟି ସଦସ୍ୟ ରାଷ୍ଟ୍ରକୁ ନେଇ ଗଠନ ହେଇଥିବା ମିଳିତ ଜାତିସଂଘରେ ବର୍ତ୍ତମାନ ସଦସ୍ୟ ସଂଖ୍ୟା ୧୯୩ । ମିଳିତ ଜାତିସଂଘର ମୁଖ୍ୟ କାର୍ଜ୍ୟାଳୟ ନିଉୟର୍କ ସହରର ମାନହାଟ୍ଟନଠାରେ ଅବସ୍ଥିତ । ଏହା ବ୍ୟତୀତ ଜେନେଭା , ନାଇରୋବି ,ଏବଂ ଭିଏନାରେ ମଧ୍ୟ ମୁଖ୍ୟ କାର୍ଜ୍ୟାଳୟ ସବୁ ରହିଛି ।ଏହି ସଂଗଠନ ସଦସ୍ୟ ରାଷ୍ଟ୍ର ସମୂହଙ୍କ ସ୍ୱେଚ୍ଛାକୃତ ଏବଂ ଆତ୍ମ ନିର୍ଧାରିତ ଅନୁଦାନଦ୍ୱାରା ପରିଚାଳିତ ହୁଏ । ଏହାର ମୂଳ ଲକ୍ଷ୍ୟ ହେଲା ଅନ୍ତର୍ଜାତିକ ଶାନ୍ତି ଓ ସୁରକ୍ଷା ବଜାୟ ରଖିବା , ମାନବିକ ଅଧିକାରର ଅଗ୍ରାଧିକାର ,  ସାମାଜିକ ଓ ଅର୍ଥନୈତିକ ସନ୍ତୁଳନ ରଖିବା , ପରିବେଶର ସୁରକ୍ଷା କରିବା ଓ ମରୁଡି ବା ପ୍ରକୃତିକ ଦୁର୍ବିପାକ ସମୟରେ ମାନବିକ ସାହାଯ୍ୟ ଯୋଗେଇଦେବା , ଓ ସାମରିକ ଦ୍ୱନ୍ଦର ସମାଧାନ କରିବା । 
ଡାହାଣ|thumb|୧୯୪୩ ମସିହାରେ ଆମେରିକାର ତତ୍କାଳୀନ ରାଷ୍ଟ୍ରପତି ଫ୍ରାଙ୍କଲିନ ରୁଜଭେଲ୍ଟ ଜାତିସଂଘର ପରିକଳ୍ପନା ପାଇଁ ହାତରେ କରିଥିବା ଲେଖନ 
thumb|500x500_ପିକସେଲ|୧୯୪୫ରେ ଜାତିସଂଘର ପ୍ରତିଷ୍ଠା ପରେ ହଲ୍କା ନୀଳ ରଙ୍ଗ ଥିବା ଦେଶ ସବୁ ପ୍ରତିଷ୍ଠାତା ସଦସ୍ୟ ଓ ଗାଢ ନୀଳ ରଙ୍ଗ ଥିବା ଦେଶ ସବୁ ସେମାନଙ୍କ ରକ୍ଷୟନରେ ଥିବା ଦେଶ ତଥା ଇଲାକା 

ଇତିହାସ
 ଶୀତଳ ଯୁଦ୍ଧର ଯୁଗ 
thumb|୧୯୫୩ରୁ ୧୯୬୧ରେ ତାଙ୍କର ମୃତ୍ୟୁ ହେବା ଯାଏ ସେକ୍ରେଟାରୀ ଜେନରେଲ ଭାବେ  ସକ୍ରିୟ ଭୂମିକାରେ ଥିବା ଦାଗ୍ ହମରର୍ଜୋଲ୍ଡ

 ଶୀତଳ ଯୁଦ୍ଧ ପରବର୍ତ୍ତୀ କାଳ 
thumb|କୋଫି ଅନ୍ନନ, ୧୯୯୭ରୁ ୨୦୦୬ ପର୍ଯ୍ୟନ୍ତ ସେକ୍ରେଟାରୀ ଜେନେରାଲ 
thumb|210x210_ପିକସେଲ|Three former directors of the Global Smallpox Eradication Programme read the news that smallpox had been globally eradicated, 1980
thumb|ମିଳିତ ଜାତିସଂଘ , ସୁଇଜରଲ୍ୟାଣ୍ଡ

ଆଧାର

ବାହାର ତଥ୍ୟ

Official websites
 
 The United Nations Regional Information Centre (UNRIC)
 United Nations Volunteers
 United Nations Documentation Research Guide

Other
 Searchable archive of UN discussions and votes
 United Nations Association of the UK – independent policy authority on the UN
 Website of the Global Policy Forum, an independent think tank on the UN
 UN Watch – NGO monitoring UN activities
 
 

ଶ୍ରେଣୀ:ମିଳିତ ଜାତିସଂଘ
ସତ୍ୟାନନ୍ଦ ଷ୍ଟୋକ୍ସ

ସତ୍ୟାନନ୍ଦ ଷ୍ଟୋକ୍ସ (୧୬ ଅଗଷ୍ଟ  ୧୮୮୨ - ୧୪ ମଇ ୧୯୪୬) ଭାରତରେ ରହି ଭାରତୀୟ ସ୍ୱାଧୀନତା ସଂଗ୍ରାମରେ ସ‌ହ‌ଯୋଗ କରିଥିବା ଜଣେ ଆମେରିକୀୟ । Fit to Post:Satyananda Stokes ସେ ହିମାଚଳ ପ୍ରଦେଶରେ ସେଉ ଚାଷ ଓ ରପ୍ତାନି ପାଇଁ ସେ ପ୍ରସିଦ୍ଧ ।

 ପ୍ରାରମ୍ଭିକ ଜୀବନ 
ସତ୍ୟାନନ୍ଦ, ସାମୁଏଲ ଏଭାନ୍ସ ଷ୍ଟୋକ୍ସ (ଜୁନିଅର) ଭାବେ ଆମେରିକୀୟ କ୍ୱାକର ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ସଫଳ ବ୍ୟବସାୟୀ ଥିଲେ, ଏବଂ 'ଷ୍ଟୋକ୍ସ ଓ ପ୍ୟାରିସ' ମେସିନ କମ୍ପାନୀର ପ୍ରତିଷ୍ଠାତା ଥିଲେ, ଏହି କମ୍ପାନି ଆମେରିକାରେ ଲିଫ୍ଟ ତିଆରିକରୁଥିବା ଗୋଟେ ଆଗଧାଡିର କମ୍ପାନି ଥିଲା । ୧୯୦୪ ମସିହାରେ ମାତ୍ର ୨୨ ବର୍ଷ ବ‌ୟଷରେ ସାମୁଏଲ ଭାରତ ଆସିଥିଲେ ଶିମଲାର ସୁବାଠୁଗାଁ ଠାରେ ଥିବା ଏକ କୁଷ୍ଠ ରୋଗ ସେବା କେନ୍ଦ୍ରରେ ସେବା କରିବାକୁ ଆସିଥିଲେ । ସେ ଭାରତରେ ଏକ ସାଧାରଣ ଜୀବନ ବିତେଇବା ଆରମ୍ଭ କରିଲେ ଓ ଏକ ଖ୍ରୀଷ୍ଟିଆନ ସନ୍ୟାସୀ ଭାବେ ଗାଁ ଲୋକଙ୍କ ସ‌ହ ରହିଥିଲେ। ୧୯୧୨ ମସିହାରେ ସାମୁଏଲ ଜଣେ ରାଜପୁତ ଝିଅଙ୍କୁ ବିବାହ କରିଥିଲେ । ତାଙ୍କ ସ୍ତ୍ରୀ, ଏଗ୍ନେସ, ପ୍ରଥମ ପିଢ଼ିର ରାଜପୁତ ଖ୍ରୀଷ୍ଟିଆନ ଧର୍ମାବଲମ୍ବୀଙ୍କ ଝିଅ ଥିଲେ। ୧୯୩୨ରେ ସାମୁଏଲ୍ସ ହିନ୍ଦୁ ଧର୍ମକୁ ଆପଣେଇଥିଲେ ଓ ନିଜ ନାମକୁ "ସତ୍ୟାନନ୍ଦ" ଭାବେ ବଦଳେଇଥଲେ ଏବଂ ତାଙ୍କ ପତ୍ନୀ ନିଜ ନାମକୁ "ପ୍ରିୟାଦେବୀ" ବଦଳେଇଥିଲେ।The Pacific Historical review  http://www.jstor.org/stable/3640095?seq=20

 ପ୍ରସିଦ୍ଧ କାମ 
 ବିଶ୍ୱ ସଂସ୍କୃତି ରୁପରେ ଇଉରୋପୀୟ ସଭ୍ୟତାର ବିଫଳତା। (ସାମୁଏଲ ଇଭାନ୍ସ ଷ୍ଟୋକ୍ସ ଭାବେ -୧୯୨୧)
 National self-realisation and other essays. (as Samuel Evans Stokes) Rubicon Pub. House. 1977
 ସତ୍ୟକାମ : Man Of True Desire. Indian Publishers Distributors, 1998. .
 Arjun - The Life-Story of an Indian Boy. BiblioBazaar, LLC, 2009. . (org. 1911)

 ଆଧାର 

ଶ୍ରେଣୀ:୧୮୮୨ ଜନ୍ମ
ଶ୍ରେଣୀ:୧୯୪୬ ମୃତ୍ୟୁ
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଆମେରିକାର ଲୋକ
ଉଷାକୋଠି ଅଭୟାରଣ୍ୟ

ବଡ଼ରମା ଅଭୟାରଣ୍ୟ ('ଉଷାକୋଠି' ଅଭୟାରଣ୍ୟ ନାମରେ ମଧ୍ୟ ଜଣା) ସମ୍ବଲପୁର ଜିଲ୍ଲାରେ ଅବସ୍ଥିତ ଏକ ପ୍ରାକୃତିକ ଅଭୟାରଣ୍ୟ । ଏହି ଅଭୟାରଣ୍ୟ ଦେଇ ଦୁଇଟି ନଦୀ ବରଧା ଆଉ ପେଙ୍ଗାନା ନଦୀ ପ୍ରବାହିତ ହୋଇଛି ।

 ଅବସ୍ଥିତି ଓ ଆୟତନ 
ବଡ଼ରମା ଅଭୟାରଣ୍ୟ ସମ୍ବଲପୁର ସହରରୁ ୬ ନମ୍ବର ଜାତୀୟ ରାଜପଥରେ ୪୫ କିଲୋମିଟର ଦୂରରେ ଅବସ୍ଥିତ ।http://www.orissatourism.org/wildlife-in-orissa/ushakothi-wildlife-sanctuary.html ଏହା ରାଉରକେଲାଠାରୁ ୨୦୦ କିଲୋମିଟର ଦୂରରେ ରହିଛି । ଏହାର ଏକ ପାର୍ଶ୍ୱରେ ହୀରାକୁଦ ଜଳଭଣ୍ଡାର ଓ ଅନ୍ୟ ପାର୍ଶ୍ୱରେ ଘଞ୍ଚ ଅରଣ୍ୟଦ୍ୱାରା ପରିବେଷ୍ଟିତ ଏକ ପର୍ଯ୍ୟଟନ ସ୍ଥଳ ରହିଛି ।
ବଡ଼ରମା ଅଭୟାରଣ୍ୟର ଆୟତନ ୩୦୪.୦୩ ବର୍ଗ କିଲୋମିଟର । ସେଥିମଧ୍ୟରୁ ଉଷାକୋଠି ସଂରକ୍ଷିତ ଜଙ୍ଗଲ ୨୦୦.୬୮ ବର୍ଗ କି.ମି., ବଡ଼ରମା ସଂରକ୍ଷିତ ଜଙ୍ଗଲ ୫୭.୯୭ ବର୍ଗ କି.ମି, ବିଞ୍ଝାପାଲି ସରକ୍ଷିତ ଜଙ୍ଗଲ ୧୬.୭୩ ବର୍ଗ କି.ମି. ଓ ଅନ୍ୟାନ୍ୟ ୨୮.୬୫ ବର୍ଗ କି.ମି. ଅଟେ । 

 ଗମନାଗମନ 
ଉଷାକୋଠିକୁ ସମ୍ବଲପୁର ସହର ଦେଇ ଜାତୀୟ ରାଜପଥରେ ଅଥବା ଝାରସୁଗୁଡ଼ାରୁ ରାଜ୍ୟ ରାଜପଥ ଦେଇ ଯିବାର ସୁବିଧା ରହିଛି ।
 
ଜୈବ ବିବିଧତା
ଉଦ୍ଭିଦ 
ବଡ଼ରମା ଅଭୟାରଣ୍ୟରେ ମୂଲ୍ୟବାନ ଚନ୍ଦନ ଗଛ ସହ ଅର୍ଜୁନ, ନିମ୍ବ, ଶାଳ, ପିଆଶାଳ, ଆକାଶିଆ ପରି ବୃକ୍ଷ ସମୂହ ବହୁପରିମାଣରେ ଭରି ରହିଛି । ଏହା ବ୍ୟତୀତ ହୀରାକୁଦ ଜଳଭଣ୍ଡାର ନିକଟରେ ବାଲୁକା ତୁଠ ସହ କିଛି ଅରଣ୍ୟ ମଧ୍ୟ ରହିଛି ।

 ପ୍ରାଣୀ  
ବଡ଼ରମା ଅଭୟାରଣ୍ୟରେ ମୁଖ୍ୟତଃ କାଲରା-ପତରିଆ ବାଘ, ରୟାଲ ବେଙ୍ଗଲ୍ ବାଘ, ଜଙ୍ଗଲୀ ହାତୀ ରହନ୍ତି । ଶେଷ ଆକଳନ ଅନୁସାରେ ସେଠାରେ ୩୭ଟି ହାତୀ ଥିବାର ଜଣାଯାଏ । ଏହା ବ୍ୟତୀତ ଉଷାକୋଠିରେ ନୀଳଗାଇ, ଚିତଳ, ବାଇସନ, କୋକିଶିଆଳି, ହରିଣ, ଉଡନ୍ତା ନେଉଳ ଓ ଗୋଧି ଦେଖାଯାଆନ୍ତି । କେତେକ ଭାଲୁ ମଧ୍ୟ ଏହି ଅଭୟାରଣ୍ୟରେ ରହିଛନ୍ତି । ଶୀତଋତୁରେ ବିଦେଶାଗତ ପକ୍ଷୀସବୁ ମଧ୍ୟ ଏଥିରେ ଥିବା ଜଳାଶୟ ନିକଟସ୍ଥ ଅରଣ୍ୟକୁ ଆସିଥାନ୍ତି ।

 ସଫାରି 
ରାତିରେ ଏଠାରେ ଥିବା ଜିପରେ ଅରଣ୍ୟ ଭିତରକୁ ଯାଇ ଜୀବଜନ୍ତୁମାନଙ୍କୁ ଦେଖିବାର ସୁବିଧା ରହିଛି । ଏଥିପାଇଁ ପର୍ଯ୍ୟଟନ ବିଭାଗ ପକ୍ଷରୁ ସ୍ପଟ ଲାଇଟ, ଗାଇଡ଼ ଆଦିର ସୁବିଧା ରହିଛି । ଅଭୟାରଣ୍ୟରେ ଫଟୋ ଉଠେଇବା ମନା କରାଯାଇଥାଏ । ନିରାପଦରେ ରାତିରେ ଜନ୍ତୁମାନଙ୍କୁ ଦେଖିବା ପାଇଁ ଦୁଇଟି ଉଚ୍ଚ ଟାୱାର ମଧ୍ୟ ରହିଛି ।

 ପର୍ଯ୍ୟଟନ ସମୟ  
ଅକ୍ଟୋବରରୁ ଅପ୍ରେଲ ପର୍ଯ୍ୟନ୍ତ ଏହି ଅଭୟାରଣ୍ୟରେ ଭ୍ରମଣ ପାଇଁ ଉପଯୁକ୍ତ ସମୟ । ଗ୍ରୀଷ୍ମଋତୁରେ ପ୍ରବଳ ଗରମ ହେତୁ ବଡ଼ରମାରେ ଜୀବଜନ୍ତୁଙ୍କୁ ଦେଖିବା ସହଜ ହୁଏ ନାହିଁ ।

ଆଧାର

ଅଧିକ ତଥ୍ୟ 
http://tourism.webindia123.com/tourism/wildlife/nationalpark/Ushakothi_Wildlife_Sanctuary/index.htm
http://www.sanctuariesindia.com/ushakothi-wildlife-sanctuary/
http://www.happytrips.com/orissa/ushakothi-badrama-wildlife-sanctuary/ps47986918.cms
http://www.orissaguide.com/tag/ushakothi-wildlife-sanctuary

ଶ୍ରେଣୀ:ଓଡ଼ିଶାର ବନ୍ୟପ୍ରାଣୀ ଅଭୟାରଣ୍ୟ
ଶ୍ରେଣୀ:ସମ୍ବଲପୁର ଜିଲ୍ଲା
ଅପୂର୍ବ ରଞ୍ଜନ ରାୟ

ଅପୂର୍ବ ରଞ୍ଜନ ରାୟ () (୨ ଅକ୍ଟୋବର ୧୯୪୭ – ୨୭ ଅଗଷ୍ଟ ୨୦୧୬) ଜଣେ ଓଡ଼ିଆ ସାହିତ୍ୟିକ, ସମ୍ପାଦକ, ସାମ୍ବାଦିକ ଏବଂ ସଙ୍ଗଠକ ଥିଲେ । ସେ ପ୍ରାୟ ୫୦ରୁ ଅଧିକ ପୁସ୍ତକ ରଚନା କରିଥିଲେ ଏବଂ ଏକାଧିକ ପତ୍ରପତ୍ରିକା ସମ୍ପାଦନା କରୁଥିଲେ । ଦୂରଦର୍ଶନ ଓ ଆକାଶବାଣୀ (ରେଡ଼ିଓ ପ୍ରସାରଣ ସେବା)ର ସେ ଜଣେ ସ୍ୱୀକୃତିପ୍ରାପ୍ତ ଗୀତିକାର ଥିଲେ ।  ସେହି ସମୟରୁ ସେ ସାହିତ୍ୟ ରଚନା ଆରମ୍ଭ କରିଥିଲେ । ତାଙ୍କର କିଛି ଜଣାଶୁଣା ରଚନାବଳୀ ମଧ୍ୟରୁ କୁନ୍ତଳା କୁମାରୀ ଜୀବନୀ ଓ ପ୍ରତିଭା ଓ କବିତା ଶିକ୍ଷା ତଥା ତାଙ୍କ ସମ୍ପାଦିତ ପତ୍ରିକା ମଧ୍ୟରୁ କଥା କାହାଣୀ ଅନ୍ୟତମ । ସାହିତ୍ୟ ପ୍ରତି ତାଙ୍କର ଅବଦାନ ନିମନ୍ତେ ତାଙ୍କୁ ୨୦୧୩ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ସମ୍ବର୍ଦ୍ଧନା ଦିଆଯିବା ସହିତ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀର ସାଧାରଣ ପରିଷଦକୁ ମନୋନୀତ କରାଯାଇଥିଲା । ତାଙ୍କୁ ଫକୀର ମୋହନ ବିଶ୍ୱବିଦ୍ୟାଳୟର ସିନେଟ ସଦସ୍ୟତା ମଧ୍ୟ ଦିଆଯା ଇଥିଲା ।

କିଛି ଦିନ ରୋଗରେ ଶଯ୍ୟାଶାୟୀ ହୋଇ ୨୦୧୬ ମସିହା ଅଗଷ୍ଟ ୨୭ ତାରିଖରେ ତାଙ୍କର ଦେହାନ୍ତ ହୋଇଥିଲା ।

 ପ୍ରାରମ୍ଭିକ ଜୀବନ 
ଅପୂର୍ବ ରଞ୍ଜନ ରାୟ ୧୯୪୭ ମସିହା ଅକ୍ଟୋବର ୨ତାରିଖରେ ଭଦ୍ରକ ଜିଲ୍ଲାର ଭୂୟାଁ ଉଆସ ଗ୍ରାମରେ ଏକ ଜନ୍ମଗ୍ରହଣ କରିଥିଲେ । ଭଦ୍ରକସ୍ଥିତ ଦୋଳସାହିର ରାମନାରାୟଣ ଉଚ୍ଚ ବିଦ୍ୟାଳୟରେ ସେ ଅଧ୍ୟୟନ କରିଥିଲେ ।

କିଛି ଦିନ ରୋଗରେ ଶଯ୍ୟାଶାୟୀ ହୋଇ ପଡ଼ିରହିବା ପରେ ତାଙ୍କ ଭଦ୍ରକସ୍ଥିତ ବାସଭବନରେ ୨୦୧୬ ମସିହା ଅଗଷ୍ଟ ୨୭ ତାରିଖରେ ତାଙ୍କର ଦେହାନ୍ତ ଥିଲା ।

 ରଚନାବଳୀ 
 ପ୍ରବନ୍ଧ 
 କୁନ୍ତଳା କୁମାରୀ ଜୀବନୀ ଓ ପ୍ରତିଭା(ଆଲୋଚନା)
 ସାରସ୍ୱତ ପୁରୁଷ କାନ୍ତକବି ଲକ୍ଷ୍ମୀକାନ୍ତ(ଆଲୋଚନା)
 ସାରସ୍ୱତ ସାଧକ କବିଶେଖର ଚିନ୍ତାମଣି(ଆଲୋଚନା)
 ଆଧୁନିକ କବିତାର ଦିଗଦର୍ଶନ(ସମ୍ପାଦନା)
 କବିତା ଶିକ୍ଷା(ସମ୍ପାଦନା)
 ସାହିତ୍ୟ ସୁଚୀରୁ କେତୋଟି(ଆଲୋଚନା)
 ସ୍ୱାଧୀନତା ସଂଗ୍ରାମୀ ବାଞ୍ଛାନିଧି
 ସାଳନ୍ଦୀ କୂଳର କୃତୀ ଓ ସ୍ୱୀକୃତି
 ଭଦ୍ରକର କାବ୍ୟ ପରମ୍ପରା
 ଅବ୍ୟକ୍ତ ଅନ୍ଧକାର(ଉପନ୍ୟାସ)
 ଏଇ ମାଆ ଏଇ ମନ(ଉପନ୍ୟାସ)
 ଅନ୍ୟ ଏକ ଧର୍ମପଦୀ, ମହାପୁରୁଷ ରାମକୃଷ୍ଣ ପରମହଂସ
 ବିଶ୍ୱ ବରେଣ୍ୟ ସ୍ୱାମୀ ବିବେକାନନ୍ଦ(ଚରିତ ସାହିତ୍ୟ)
 ମମତାମୟୀ ସାରଦା ଦେବୀ(ଚରିତ ସାହିତ୍ୟ)http://www.dharitri.com/sahityayan/170916/p7.htm

 ଉପନ୍ୟାସ 
 ଚନ୍ଦନ କାଠର ମୂର୍ତ୍ତିରେ
 ସର୍ବଭୁକ''

 ସମ୍ପାଦନା 
 ସାଳନ୍ଦୀ ସମାଚାର(ସାପ୍ତାହିକ ସମ୍ବାଦପତ୍ର)
 କଥା କାହାଣୀ(ପତ୍ରିକା) 

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ସମ୍ବର୍ଦ୍ଧିତ - ୨୦୧୩http://www.odiasahitya.com/odia-literature-news/odisha-sahitya-ekademi-puraskara-ghoshana/
 ଓଡ଼ିଶା ସାହିତ୍ୟ ଏକାଡେମୀର ସାଧାରନ ପରିଷଦକୁ ମନୋନୀତ
 ଫକୀର ମୋହନ ବିଶ୍ୱବିଦ୍ୟାଳୟର ସିନେଟ ସଦସ୍ୟତାhttp://sambad.in/news/state/writter-apurba-ranjan-rai-death/2487.html

 ଆଧାର 

 ବାହାର ଆଧାର 
 

ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସାମ୍ବାଦିକ
ଶ୍ରେଣୀ:ଓଡ଼ିଆ ଗୀତିକାର